1218.

Godina **1218** (**[[Rimske brojke|MCCXVIII]]**) bila je redovna godina koja počinje u ponedjeljak u julijanskom kalendaru (1. januar).

## Događaji
### Januar/Siječanj &ndash; Jun/Lipanj
* januar - Peti križarski rat: ugarsko-hrvatski kralj Andrija II. odlučuje da se zbog bolesti (trovanja?) vrati iz Palestine, mada mu je latinski patrijarh Raoul de Mérencourt pretio ekskomunikacijom.
* 10. 1. - Vjenčanje grofa Tripolija Bohemonda i Mélisende de Lusignan, polusestre Huga I od Kipra.
* 10. 1. - Umro Hugo I od Kipra, nasleđuje ga osmomesečni Henrik I (do 1253), namesnica je Alisa Šampanjska (do 1223).
* februar i kasnije - Povratak kralja Andrije:
** U Kiličkoj Armeniji zaručeni njegov najmlađi sin Andrija (8) i Izabela (2), kći kralja Lava I (raskinuto).
** Andrija je u Nikeji napadnut od svojih braće po stricu. Dogovorio je brak sina Bele i Marije Laskaris, kćerke nikejskog cara Teodora I (kraljevski par 1235-70).
** U Bugarskoj je zadržan dok nije obećao novom vladaru Ivanu Asenu da će mu dati kćerku za ženu.
* 2. 2. - Umro vladimirski veliki knez Konstantin Vsevolodovič (Rostovski), u Vladimir se vraća Jurij II (do 1238) a Vsevolod Konstantinovič osniva Jaroslavsku kneževinu.
* 10. 2. - Bertold VII. Andechs-Meranski imenovan za akvilejskog patrijarha (do 1251), u kaločkoj nadbiskupiji ga dogodine zamenjuje Ugrin Čak.
* 18. 2. - Smrću vojvode Bertholda V. ugašena je kuća Zähringen - njihovi posedi su podeljeni, veliki deo pripada Kyburzima, Bern, Zurich, Solothurn postaju carski gradovi.
* mart - Epirski despot Teodor Komnin Duka oslobađa, usled pretnje krstaškim pohodom, kardinala Colonnu, koji je zarobljen prošle godine sa nesuđenim latinskim carem Pierre II de Courtenay - papa sada zabranjuje Mlečanima da krenu na Epir. Teodor ove godine uzima Latinima Lamiju, Neopatras i Platamon, odbio je njihov napad na Amfisu (Salonu).
* mart - Worcesterski ugovor: Engleski kralj Henry III priznaje Llywelyna Velikog za dominantnog u Velsu.
* 26. 4. - Križari iz Frizije i Rajnske oblasti stižu u Svetu zemlju - doneta odluka da se napadne Egipat.
* proleće - Vrhunac i razrešenje Rata za nasleđe Šampanje, u koji su se umešali i sizereni lokalnih magnata - Blanka Navarska, grofica Šampanje je osigurala nasledstvo svom sinu Teobaldu (punoletan 1222, takođe i kralj Navare 1234-53).
* proleće-leto? - Ivan Asen II osvaja Veliko Trnovo posle sedmomesečne opsade a Boril je oslepljen. Ivan je bugarski car do 1241.
* 11. 5. - Sklopljen mir između Đenove i Venecije: Đenovljani priznaju mletački posed Krita, dobijaju natrag trgovačka prava koja su imali pre 1204.

* 30. 5. - Peti križarski rat: počinje opsada Damiette u Egiptu (do novembra 1219). Križari su u ovo vrijeme u dogovoru sa rumskim sultanom Kejkavusom I koji napada ajubidsku Siriju.
* 25. 6. - Katarski krstaški rat – Opsada Toulousa: poginuo je Simon de Montfort, vođa osmomesečne krstaške opsade, koja je ubrzo prekinuta.

### Jul/Srpanj &ndash; Decembar/Prosinac
* 6. 7. - Umro burgundski vojvoda Odo III, nasleđuje ga dečak Hugo IV (do 1272).
* jul - Mathieu II de Montmorency postaje konetabl Francuske (do 1230).
* 10. 8. - Zvanično, Petar Nolasko je danas osnovao u Barceloni Red Blažene Djevice Marije od milosrđa (Mercedari) za iskupljenje kršćanskih zarobljenika od muslimana.
* 24. 8. - Križari osvojili Kulu lanaca na Nilu ispred Damijete.
* 26. 8. - Uz posredovanje pape sklopljen mir između Kastilje i Leona (Fernanda III i Alfonsa IX), kako bi se mogli posvetiti ratovanju protiv nevernika.
* 31. 8. - Umro stari ajubidski sultan Egipta Al-Adil I, nasleđuje ga sin Al-Kamil (do 1238).
* 9. 10. - Egipatski sultan Al-Kamil ne uspeva deblokirati Damijetu.
* krajem godine - Kralj Andrija se konačno vratio iz krusade, žali se papi da mu je država u jadnom i razorenom stanju i bez prihoda. Ruski knez Mstislav Mstislavič je 1218/19 upao u Galiciju i zarobio Andrijinog sina Kolomana.

### Kroz godinu
* Rostock je od meklenburškog kneza dobio gradska prava po Lübečkom pravu.
* Katalonija dobila kortes.
* Univerzitet u Salamanci dobio kraljevsku povelju od leonskog kralja Alfonsa IX.
* Umro Jaromar I, knez Rügena (Rujana), nasleđuje ga Barnuta (do 1221).
* Džingis-kanovi Mongoli:
** Zapovednik Džebe porazio Kučluka i srušio Karakitajski kanat na zapadu.
** Pošto se Mongolsko Carstvo sada graniči sa Horezmijom, Džingis-kan je poslao trgovačku ekspediciju - ali ih je guverner Inalčuk (Kair-han), ujak šaha Muhammada II, zatvorio i ubio u Otraru, kao i izaslanika poslatog radi toga. Dogodine stiže mongolska invazija.
** Sin Džuči je vodio drugi pohod protiv Kirgiza (prethodni je bio 1210).

## Rođenja

* 12. 2. - Kujō Yoritsune, japanski šogun († 1256)
* 1. 5. - Rudolf I Habsburški, kralj Nemačke/Rimljana († 1291)
* 30. 10. - Chūkyō, japanski car († 1234)
* Abel, kralj Danske, vojvoda Šlezviga († 1252)
*  Hulagu-kan, Džingis-kanov unuk, osvajač Persije († 1265)

## Smrti

* 10. 1. - Hugo I, kralj Kipra (* 1195)
* 2. 2. - Konstantin Vsevolodovič (Rostovski), ruski knez (* 1186)
* 18. 2. - Berthold V., posljednji vojvoda od Zähringena (* 1160)
* 19. 5. - Oton IV, bivši sveti rimski car (* 1175)
* 25. 6. - Simon de Montfort stariji, krstaš u Francuskoj (* 1160)
* 6. 7. - Odo III, vojvoda Burgundije (* 1166)

## Reference

; Literatura
* Svezak prvi. Prvo doba: Vladanje knezova i kraljeva hrvatske krvi (641-1102) i Drugo doba: Vladanje kraljeva Arpadovića (1102-1301). Vjekoslav Klaić (archive.org)